**Obec pôtor**

**Všeobecne záväzné nariadenie obce Pôtor**

**o nakladaní s komunálnym odpadom**

**č. 1/2016**

Návrh VZN vyvesený na úradnej tabuli v obci Pôtor dňa: 18.3.2016

VZN vyvesené na úradnej tabuli v obci Pôtor dňa: 8.4.2016

**VZN nadobúda účinnosť dňa : 1.5.2016**

**VŠEOBECNE ZÁVAZNÉ NARIADENIE**

OBCE POTOR

Č.1/2016

**O NAKLADANÍ S KOMUNÁLNYM ODPADOM**

 Obecné zastupiteľstvo obce Pôtor vo veciach územnej samosprávy v zmysle ustanovenia § 6 ods.1 zákona č.369/1990 Zb.o obecnom zriadení v znení neskorších predpisov a ustanovenia § 80 ods.7, § 81 ods.3, ods.8 ods.18 písmena b) zákona č.79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) sa uznieslo na tomto

**Všeobecne záväznom nariadení**

**§ 1**

 **Predmet úpravy**

Toto všeobecne záväzné nariadenie /(ďalej len „nariadenie“) upravuje podrobnosti o nakladaní so zmesovým komunálnym odpadom a drobným stavebným odpadom, o spôsobe zberu a prepravy komunálnych odpadov, o nakladaní s biologicky rozložiteľným komunálnym odpadom, o spôsobe a podmienkach triedeného zberu komunálnych odpadov, o spôsobe zberu objemového odpadu domácností s obsahom škodlivých látok a o spôsobe zberu drobného stavebného odpadu.

**§ 2**

**Systém zberu odpadov**

 Na území obce je zavedený systém zberu komunálnych odpadov:

**a)** kontajnerový a vrecový

**b)**kalendárový zber

**c)** intervalový zber

**d)** oddelený zber komunálnych odpadov pre:

 - odpady s obsahom škodlivín, obaly a odpady z obalov, neobalové výrobky a odpad z nich

 - objemné odpady

 - elektro odpad z domácností vrátanie žiariviek a svietidiel, batérie a akumulátory,

**e)** triedený zber komunálnych odpadov pre papier, plasty, kovy, sklo, elektro odpad z domácností, biologicky rozložiteľný komunálny odpad, textil a obuv, viac vrstvové kombinované materiály, biologicky rozložiteľný kuchynský odpad okrem toho, ktorého pôvodcom je fyzická osoba- podnikateľ a právnická osoba, ktorá prevádzkuje zariadenie spoločného stravovania, jedlé oleje, tuky z domácností

**f)** zmesový zber komunálnych odpadov (nevytriedený komunálny odpad alebo komunálny odpad po vytriedení zložiek komunálneho odpadu), pre právnické osoby, fyzické osoby- podnikateľov a pre fyzické osoby – odvoz komunálneho odpadu od držiteľa odpadu zo zbernej nádoby oprávnenou organizáciou

**g)** na území obce nie je zriadený zberný dvor

**§ 3**

**Spôsob nakladania s komunálnymi odpadmi a s drobnými stavebnými odpadmi**

Podľa § 81 ods.9 zákona o odpadoch pôvodca komunálnych odpadov je povinný :

a) nakladať alebo inak s nimi zaobchádzať v súlade so všeobecne záväzným nariadením obce,

b) zapojiť sa do systému zberu komunálnych odpadov v obci,

c) užívať zberné nádoby zodpovedajúce zber komunálnych odpadov v obci,

d) ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely zberu na miesta určené obcou a do zberných nádob zodpovedajúcich systému zberu komunálnych odpadov v obci,

 1. Obec určuje pre zhromažďovanie komunálneho odpadu jednotný typ zberových nádob:

- kontajner KUKA 110 l z pozinkovaného plechu pre zmesový komunálny odpad,

- plastový kontajner 110 l, 120 l, 240 l, 1100 l, pre zmesový komunálny odpad,

- plastové vrecia alebo zberné nádoby určené obcou pre triedený zber jednotlivých zložiek komunálneho odpadu,

- veľkoobjemový kontajner pre objemné obaly a drobné stavebné odpady

 2. Vlastník alebo správca nehnuteľnosti je povinný:

a) zaobstarať si zbernú nádobu a plastové vrece zodpovedajúce systému zberu a prepravy zmesového komunálneho odpadu a vytriedených zložiek komunálneho odpadu,

b) zberné nádoby v deň vývozu pripraviť na verejne prístupnom mieste, v bezprostrednej blízkosti verejnej komunikácie prístupnej pre zberné vozidlo,

c) starať sa o prístup k zberným nádobám a vreciam a o čistotu stanovíšť a okolie zberných nádob sa vriec,

d) ukladať komunálny odpad do zberných nádob a vytriedený komunálny odpad do vriec alebo zberných nádob určených obcou tak, aby sa tieto dali uzatvoriť, aby z nich komunálny odpad nevypadával a pri ich vyprázdňovaní neohrozoval zdravie zamestnancov zmluvne oprávnenej osoby,

e) ukladať objemný odpad, drobný stavebný odpad do veľkoobjemových kontajnerov,

f) ukladať elektro odpady z domácností vrátane žiariviek a svietidiel a odpady s obsahom škodlivín na miesta a do zberných nádob určených obcou (separ).

 3. Vlastník alebo správca nehnuteľnosti má v zmysle § 81 ods.6 písm. a) **zakázané:**

a) ukladať do zberných nádob – kontajner KUKA 110 l z pozinkovaného plechu a plastových vriec **tekutý odpad,**

b) preťažovať zbernú nádobu – kontajner KUKA 110 l z pozinkovaného plechu, t.j. ukladať do nej odpad, ktorý prevyšuje 50 kg,

c) spaľovať komunálny odpad v zberných nádobách – kontajner KUKA 110 l z pozinkovaného plechu,

d) poškodzovať zberné nádoby a vrecia,

e) ukladať elektro odpady z domácností vrátane žiariviek a svietidiel, odpady s obsahom škodlivín, objemný odpady, drobný stavebný odpad, zmesový komunálny odpad, triedený komunálny odpad a biologicky rozložiteľný odpad do iných zberných nádob ako sú určené podľa tohto nariadenia,

f) ukladať žeravý popol do zberných nádob,

 4. Vlastník alebo správca nehnuteľnosti je povinný v deň odvozu zmesového a triedeného komunálneho odpadu umiestniť zberné nádoby a vrecia na miesto a zabezpečiť k zberným nádobám a k vreciam prístup

**§ 4**

**Náklady na zbernú nádobu**

1. Pôvodca komunálneho odpadu je povinný na obecnom úrade obce objednať si potrebný počet zberných nádob na zmesový komunálny odpad.

2. Pôvodca komunálneho odpadu je povinný objednanú zbernú nádobu na zmesový komunálny odpad prevziať a **zaplatiť obci** úhradu za zbernú nádobu.

3. Úhradu za zbernú nádobu na zmesový komunálny odpad, pôvodca komunálneho odpadu je povinný zaplatiť obci pri prevzatí zbernej nádoby.

4. Náklady na zabezpečenie zberných nádob a vriec na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, obce zahŕňa do miestneho poplatku za komunálne odpady a drobné stavebné odpady.

**§ 5**

**Množstvový zber zmesového komunálneho odpadu**

1. Množstvový zber zmesového komunálneho odpadu je zavedený pre právnické osoby a fyzickú osobu- podnikateľa.

2. Pri množstvovom zbere si pôvodca komunálneho odpadu individuálne určí interval odvozu komunálneho odpadu:

 a) jedenkrát za štyri týždne

 b) jedenkrát za tri týždne

 c) jedenkrát za dva týždne

3. Pre množstvový zber zmesového komunálneho odpadu obec ustanovuje veľkosti zberných nádob, z ktorých si pôvodca komunálneho odpadu môže vybrať zbernú nádobu:

 a) kontajner KUKA 110 l z pozinkovaného plechu

 b) plastový kontajner 110 l,

 c) plastový kontajner 240 l,

 d) platový kontajner 1100 l,

 e) plastové vrecia,

 f) veľkoobjemový kontajner,

4. Výber zbernej nádoby a individuálne určenie intervalu odvozu komunálneho odpadu je pôvodca komunálneho odpadu povinný písomne oznámiť obecnému úradu obce do 30 dní odo dňa vzniku povinnosti platiť poplatok.

5. Na množstvový zber sa vzťahujú ustanovenia tohto všeobecne záväzného nariadenia.

**§ 6**

**Podrobnosti o nakladaní so zmesovým komunálnym odpadom**

1. Podľa § 80 ods.4 zákona o odpadoch zmesový komunálny odpad je nevytriedený komunálny odpad alebo komunálny odpad po vytriedení zložiek komunálneho odpadu.

2. Na území obce pre pôvodcov zmesového komunálneho odpadu, ukladaného do zberných nádob určených týmto nariadením sa uplatňuje intervalový systém zberu.

3. Zber, prepravu, zhodnocovanie alebo zneškodňovanie zmesového komunálneho odpadu zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

4. Pôvodca zmesového komunálneho odpadu je povinný mať minimálne jednu zbernú nádobu na zmesový komunálny odpad.

5. Obec zabezpečuje zber a prepravu zmesového komunálneho odpadu jedenkrát za tri týždne. O dni zberu a prepravy zmesového komunálneho odpadu obec vopred informuje pôvodcov zmesového komunálneho odpadu v obci obvyklým spôsobom (miestnym rozhlasom, na úradných informačných tabuliach a na internetovej stránke obce).

**§ 7**

**Podrobnosti o nakladaní s biologicky rozložiteľným komunálny odpadom**

1. Medzi biologicky rozložiteľný komunálny odpad patrí:

- odpad zo záhrad, parkov vrátane odpadu z cintorínov,

- kuchynský odpad z domácností,

2. Obyvatelia obce majú možnosť kompostovať a ukladať svoj vlastný biologicky rozložiteľný kuchynský odpad a biologicky rozložiteľný odpad zo záhrad na svojich domácich kompostoviskách.

3. Obec nezavádza a nezabezpečuje vykonávanie triedeného zberu biologicky rozložiteľného kuchynského odpadu a biologicky rozložiteľného odpadu zo záhrad na svojom území pre obyvateľov obce, pretože najmenej 50% obyvateľov obce kompostuje vlastný biologicky rozložiteľný odpad zo záhrad a kuchynský odpad na svojich domácich kompostoviskách.

**§ 8**

**Podrobnosti o nakladaní s biologicky rozložiteľným kuchynským odpadom a reštauračným odpadom od prevádzkovateľov kuchyne**

1. Podľa § 83 ods.1 zákona o odpadoch prevádzkovateľ kuchyne zodpovedá za nakladanie s biologicky rozložiteľným kuchynským odpadom a reštauračným odpadom, ktorého je pôvodcom.

2. Podľa § 83 ods. 2 zákona o odpadoch prevádzkovateľ kuchyne je povinný okrem povinností podľa § 14 a § 81 ods, 9 a 16 zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.

3. Náklady spojené so zberom, skladovaním, prepravou a spracovaním vrátane nákladov na zberné nádoby hradí prevádzkovateľ kuchyne (nie sú súčasťou miestneho poplatku).

4. Zber kuchynských a reštauračných odpadov a kontajnery na kuchynský a reštauračný odpad musia spĺňať hygienické požiadavky ustanovené v právnych predpisoch.

5. Prevádzkovateľ kuchyne musí primerane zabezpečiť skladovanie kuchynského a reštauračného odpadu do doby odovzdania na jeho spracovanie tak, aby sa k obsahu kontajnera nedostali hlodavce, živočíchy a iné zvieratá.

6. Zberné nádoby musia byť umiestnené v areáli prevádzkovateľa kuchyne.

7. Frekvencia zberu musí byť v súlade s hygienickými predpismi zohľadňujúc aj teploty prostredia (leto, zima), pričom v letnom období frekvencia zberu nesmie byť dlhšia ako 14 dní.

8. Ak prevádzkovateľ kuchyne nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu a zároveň musí ísť o subjekt, ktorý je oprávnený na nakladanie s týmto odpadom, pričom sa vyžaduje, aby tento subjekt spĺňal aj osobitné požiadavky stanovené v osobitnom právnom predpise.

9. Prevádzkovateľ kuchyne je povinný oznámiť obci, či nakladanie s týmto odpadom si zabezpečuje sám alebo prostredníctvom tretieho subjektu, s ktorým uzatvoril zmluvu a ktorý má potrebné oprávnenia na nakladanie s týmto odpadom.

10. Pri nakladaní s kuchynským a reštauračným odpadom je prevádzkovateľ kuchyne povinný postupovať v súlade s hierarchiou odpadového hospodárstva.

11. Ustanovenia ods. 1) až 10) sa vzťahujú aj na prevádzkovateľa školskej kuchyne a školskej jedálne.

**§ 9**

**Spôsob a podmienky triedeného zberu komunálnych odpadov**

1. Na území obce je zavedený a vykonávaný triedený zber komunálnych odpadov papier, plasty, sklo, kovy, textil a obuv, viacvrstvové kombinované materiály na báze lepenky.

2. Komunálny odpad :

 a) **papier** sa triedi a ukladá do modrého plastového vreca

b/ **plasty**  sa triedia a ukladajú do žltého plastového vreca

 c/ **sklo** sa triedi a ukladá do zeleného plastového „zvonu“

 d/ **textil** sa triedi a ukladá do plastového vreca s nápisom „textil“

 e/ **obuv** sa triedi a ukladá do plastového vreca s nápisom „obuv“

 f/ **viacvrstvové kombinované materiály na báze lepenky** sa triedia a ukladajú do oranžového plastového vreca na viacvrstvové kombinované materiály na báze lepenky

3. Obec zabezpečí pôvodcom komunálneho odpadu zberné nádoby a vrecia na ukladanie triedených zložiek komunálneho odpadu.

4. Na území obce pre držiteľov triedeného zberu komunálneho odpadu uvedeného v ods.2 písmena a) až g) tohto paragrafu sa uplatňuje kalendárový zber triedených zložiek komunálneho odpadu.

5. Zber, prepravu, zhodnocovanie alebo zneškodňovanie triedeného komunálneho odpadu zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

6. Zber riedeného komunálneho odpadu sa uskutočňuje jedenkrát za mesiac.

7. O dni zberu a prepravy triedeného komunálneho odpadu obec informuje držiteľov odpadu v obci obvyklým spôsobom (miestnym rozhlasom, na úradných informačných tabuliach a na internetovej stránke).

**§ 10**

**Spôsob a podmienky zberu elektro odpadov z domácností**

1. Podľa § 32 ods.7 zákona o odpadoch, elektro odpad z domácností je elektro odpad, ktorý pochádza z domácností a obchodných, priemyselných, inštitucionálnych a iných zdrojov, ktorý je svojim charakterom a množstvom podobný tomu, ktorý pochádza z domácností, odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektro odpad z domácností.

2. Na území obce pre držiteľa elektro odpadu z domácností sa na zber elektro odpadu z domácností uplatňuje kalendárový zber.

3. Zber, prepravu, zhodnocovanie alebo zneškodňovanie elektro odpadu z domácností zabezpečuje oprávnená osoba na nakladanie s elektro odpadmi, s ktorou má obec uzatvorenú zmluvu.

4. Obec zabezpečí pre držiteľa elektro odpadu z domácností zber a prepravu elektro odpadu z domácností najmenej dvakrát do roka, v mesiacoch apríl a október a to pristavením vozidla alebo zbernej nádoby. Zber sa uskutočňuje jeden deň. V prípade potreby obec zabezpečí zber a prepravu elektro odpadu z domácností v častejšom intervale.

5. O dni zberu a prepravy elektro odpadu z domácností a o zbernom mieste obec vopred informuje držiteľa elektro odpadu z domácností v obci obvyklým spôsobom (miestnym rozhlasom, na úradných informačných tabuliach a na internetovej stránke obce).

6. Podľa § 32 ods.23 zákona o odpadoch spätný zber elektro odpadu je odobratie elektro odpadu z domácností od jeho držiteľa priamo distribútorom elektrozariadenia:

 a) pri predaji nového elektrozariadenia na výmennom základe kus za kus, bez požadovania poplatku alebo inej služby, ak odovzdávaný elektro odpad pochádza z elektrozariadenia rovnakej kategórie a je rovnakého funkčného určenia ako predávané elektrozariadenie

 b/ v prípade veľmi malého elektro odpadu a elektro odpadu zo svetelných zdrojov bezplatne a bez povinností zakúpiť si elektrozariadenie, vykonávané v maloobchodnej predajni, ktorej predajná plocha vyhradená elektrozariadeniam je aspoň 400 m2, alebo v jej bezprostrednej blízkosti.

**§ 11**

**Spôsob a podmienky zberu odpadov z obalov a odpadov z neobalových výrobkov**

1. Podľa § 52 ods.3 zákona o odpadoch, obal je výrobok, ktorý sa používa na balenie tovaru, jeho ochranu, manipuláciu s ním, dodávanie a prezentáciu, od surovín po výrobky, od výrobcu po používateľa alebo spotrebiteľa, ktorý spĺňa kritériá uvedené v prílohe č.7 . Za obaly sa považujú aj nevratné časti obalov používané na tie isté účely.

2. Podľa § 73 ods.3 zákona o odpadoch neobalový výrobok na účely tohto zákona je výrobok (§105 ods.3 písm.i), ktorý nie je obalom alebo nie je určený na balenie a patrí do niektorej z nasledujúcich skupín výrobkov a odpad, z ktorého bude tvoriť súčasť komunálneho odpadu:

 a) výrobky z plastov pozostávajúcich z materiálu polyetyléntereftalát okrem surovín, predliskov a vlákien určených na priemyselné použitie a výrobky z plastov pozostávajúcich z materiálu polyetylén, polypropylén, polystyrén, polyvinylchlorid alebo polyamid okrem surovín, vlákien a výrobkov určených na priemyselné použitie,

 b/ papier, lepenka, dovezené výrobky z papiera a lepenky vrátane polygrafických výrobkov okrem:

- hygienického a sanitárneho papiera

- výrobkov z papiera používaných na hygienické a sanitárne účely

- cigaretového papiera

- karbónového kopírovacieho papiera

- filtračného papiera

- papiera a lepenky na výrobu dechtovaného alebo asfaltovaného papiera

- cenín

 c) sklo vrátane tabuľového obločného skla,

 d) viacvrstvové kombinované materiály vyrobené na báze lepenky,

3. Na území obce pre držiteľov odpadov z obalov a odpadov z neobalových výrobkov sa na zber odpadov z obalov a odpadov z neobalových výrobkov uplatňuje kalendárový zber.

4. Zber, prepravu, zhodnocovanie alebo zneškodňovanie odpadov z obalov a odpadov z neobalových výrobkov zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

5. Obec zabezpečí pre držiteľa odpadov z obalov a odpadov z neobalových výrobkov zber a prepravu odpadov z obalov a odpadov z neobalových výrobkov najmenej jedenkrát za tri mesiace, a to pristavením vozidla alebo zbernej nádoby. V prípade potreby obec zabezpečí zber a prepravu odpadov z obalov a odpadov z neobalových výrobkov v častejšom intervale.

6. O dni zberu a prepravy odpadov z obalov a odpadov z neobalových výrobkov a o zbernom mieste obec vopred informuje držiteľa odpadov z obalov a odpadov z neobalových výrobkov v obci obvyklým spôsobom (miestnym rozhlasom, na úradných informačných tabuliach a na internetovej stránke obce).

**§ 12**

**Spôsob a podmienky zberu použitých prenosných batérií a akumulátorov a automobilových batérií a akumulátorov**

1. Na území obce pre držiteľa použitých prenosných batérií a akumulátorov a automobilových batérií a akumulátorov sa na zber použitých prenosných batérií a akumulátorov a automobilových batérií a akumulátorov uplatňuje kalendárový zber.

2. Zber, prepravu, zhodnocovanie alebo zneškodňovanie použitých prenosných batérií a akumulátorov a automobilových batérií a akumulátorov zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

3. Obec zabezpečí pre držiteľa použitých prenosných batérií a akumulátorov a automobilových batérií a akumulátorov zber a prepravu použitých prenosných batérií a akumulátorov a automobilových batérií najmenej dvakrát d roka, v mesiacoch apríl a október, a to pristavením vozidla alebo zbernej nádoby. Zber sa uskutočňuje jeden deň. V prípade potreby obec zabezpečí zber a prepravu použitých prenosných batérií a akumulátorov a automobilových batérií a akumulátorov v častejšom intervale.

4. O dni zberu a prepravy použitých prenosných batérií a akumulátorov a automobilových batérií a akumulátorov a o zbernom mieste obec vopred informuje držiteľa použitých prenosných batérií a akumulátorov a o zbernom mieste vopred informuje držiteľa prenosných batérií a akumulátorov a automobilových batérií a akumulátorov v obci obvyklým spôsobom (miestnym rozhlasom, na úradných informačných tabuliach a na internetovej stránke obce).

**§ 13**

**Spôsob a podmienky zberu veterinárnych a humánnych liekov**

Držiteľ veterinárnych liekov a humánnych liekov nespotrebovaných fyzickými osobami a zdravotníckych pomôcok je povinný odovzdať verejnej lekárni, ktorá je povinná odobrať a zhromažďovať veterinárne lieky a humánne lieky nespotrebované fyzickými osobami a zdravotnícke pomôcky.

**§ 14**

**Spôsob a podmienky zberu jedlých olejov a tukov**

1. Na území obce pre držiteľa jedlých olejov a tukov sa na zber jedlých olejov a tukov uplatňuje kalendárový zber.

2. Zber, prepravu, zhodnocovanie a zneškodňovanie jedlých olejov a tukov zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

3. Obec zabezpečí pre držiteľa jedlých olejov a tukov zber a prepravu jedlých olejov a tukov najmenej dvakrát za mesiac, a to pristavením vozidla alebo zbernej nádoby. V prípade potreby obec zabezpečí zber a prepravu jedlých olejov a tukov v častejšom intervale.

4. O dni zberu a prepravy jedlých olejov a tukov a o zbernom mieste obce vopred informuje držiteľa jedlých olejov a tukov v obci obvyklým spôsobom /miestnym rozhlasom, na úradných informačných tabuliach a na internetovej stránke obce).

**§ 15**

**Spôsob a podmienky zberu objemného odpadu**

1. Na území obce pre držiteľa objemného odpadu sa na zber objemného odpadu uplatňuje kalendárový zber objemného odpadu.

2. Zber , prepravu, zhodnocovanie alebo zneškodňovanie objemných odpadov zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

3. Obec zabezpečí pre držiteľa objemného odpadu zber a prepravu objemného odpadu najmenej dvakrát do roka, v mesiacoch apríl a október, a to pristavením vozidla alebo zbernej nádoby. Zber sa uskutočňuje jeden deň. V prípade potreby obec zabezpečí zber a prepravu objemného odpadu v častejšom intervale.

4. O dni zberu a preprave objemného odpadu a o mieste pristavenia veľkoobjemových kontajnerov bude obec vopred informovať držiteľov objemného odpadu v obci obvyklým spôsobom /miestnym rozhlasom, na úradných informačných tabuliach a na internetovej stránke obce).

**§ 16**

**Spôsob a podmienky zberu odpadu z domácností s obsahom škodlivých látok**

1. Medzi odpady s obsahom škodlivých látok patria: použité odpadové oleje, farbivá, chemikálie a iné nebezpečné odpady s obsahom škodlivých látok.

2. Na území obce pre držiteľa odpadu z domácností s obsahom škodlivých látok sa na zber odpadu z domácností s obsahom škodlivých látok uplatňuje kalendárový zber.

3. Zber, prepravu, zhodnocovanie alebo zneškodňovanie odpadov z domácností s obsahom škodlivých látok zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

4. Obec zabezpečí pre držiteľa odpadu zber a odvoz odpadu z domácností s obsahom škodlivých látok najmenej dvakrát do roka, v mesiaci apríl a október a to pristavením vozidla alebo zbernej nádoby. Zber sa uskutočňuje jeden deň. V prípade potreby obec zabezpečí zber a prepravu odpadu z domácností s obsahom škodlivých látok v častejšom intervale.

5. O dni zberu odpadu z domácností s obsahom škodlivých látok a o mieste pristavenia zberných nádob bude obec informovať držiteľov odpadu obvyklým spôsobom (miestnym rozhlasom, na úradných informačných tabuliach a na internetovej stránke obce).

**§ 17**

**Spôsob nahlasovania nezákonne umiestneného odpadu**

Umiestnenie odpadu na nehnuteľnosti, ktoré je v rozpore so zákonom o odpadoch a týmto nariadením môže akákoľvek fyzická osoba alebo právnická osoba nahlásiť obci v ktorej územnom obvode sa táto nehnuteľnosť nachádza:

* Ústne na obecnom úrade v čase úradných hodín
* písomne na adresu Obecný úrad Pôtor č.75, 991 03 Pôtor
* -telefonicky na číslo telefónu 047/4896326
* elektronicky na mailovú adresu obecpotor@centrum.sk

**§ 18**

**Spôsob a podmienky zberu drobného stavebného odpadu**

1. Podľa § 80 ods.5 zákona o odpadoch drobný stavebný odpad je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.

2. Zber, prepravu, zhodnocovanie alebo zneškodňovanie drobného stavebného odpadu zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

3. Pôvodca drobného stavebného odpadu je povinný uložiť drobný stavebný odpad do veľkoobjemového kontajnera, ktorý sa nachádza oproti budovy obecného úradu.

4. Obec zabezpečí pre pôvodcu drobného stavebného odpadu zber drobného stavebného odpadu počas celého kalendárneho roka v úradných hodinách úradu.

**§ 19**

**Spoločné a záverečné ustanovenia**

1. Pôsobnosť orgánov štátnej správy a obce, práva a povinnosti právnických osôb a fyzických osôb pri predchádzaní vzniku odpadov a pri nakladaní s komunálnym odpadom, zodpovednosť za porušenie povinností na úseku odpadového hospodárstva je upravená v zákone číslo 79/2015 Z.z. o odpadoch a o zmene a doplnení niektorých zákonov.

2. Zrušuje sa Všeobecne záväzné nariadenie obce Pôtor č.1/2006 zo dňa4.3.2006 o nakladaní s komunálnymi odpadmi a drobnými stavebnými odpadmi.

3. Toto všeobecne záväzné nariadenie č. 1/2016 schválilo obecné zastupiteľstvo Pôtor na svojom zasadnutí dňa: 7.4.2016

4. Toto všeobecne záväzné nariadenie nadobúda účinnosť 1.5.2016

V Pôtri, dňa: 7.4.2016

 ...........................................................

 Starosta obce

 .